Twee US-studente as vermis aangemeldLeila Lees (18) en Ethan Kirkland (19) is Vrydagmiddag laas by Kirkland se woonstelgebou op Stellenbosch gewaar (Foto: SAPS) Die polisie vra die publiek om met enige inligting vorendag te kom wat tot die opsporing van twee vermiste studente van Stellenbosch, Wes-Kaap, kan bydra. Leila Lees (18) en Ethan Kirkland (19) is Saterdagmiddag as vermis aangemeld. Volgens kol. Andrè Traut, polisiewoordvoerder, is die twee Vrydag omstreeks 17:00 laas buite Kirkland se woonstelgebou op Stellenbosch gewaar. Hulle was saam in ’n maroenkleurige Subaru Forester met die registrasienommer CA 280 247. Pleidooie dat die twee opgespoor word, word wyd op Facebook versprei. “Enigiemand met meer inligting oor waar die paar hulself bevind, kan die Stop Misdaadnommer by 08600 10111 skakel,” versoek Traut.